User:Advait Deshpande/sandbox

पहिले पाउल
पुण्यातील सिंहगड अभियांत्रिकी महाविद्यालयात शिकणारे काही विद्यार्थी एक पिकनिक म्हणून गावी जातात. अगदी सहजच तेथील आपल्या शाळेला भेट देतात आणि सुरु होतो तो मनात विचारांचा कल्लोळ. अभियांत्रिकीच्या कोणत्याही सेमेस्टर परीक्षेला चिंतीत न होणारे हे विद्यार्थी गावातून परततात ते अगदी जबाबदार नागरिकाप्रमाणे प्रमाणे गंभीर होऊनच. आपल्या जुन्या जिल्हा परिषेदेच्या शाळेत पाहिलेल वातावरण त्यांच्या मनाला न जाणो कोणतीशी जाणीव देवून जाते आणि आपणपण ह्या वातावरणातूनच शहरात आलो पण आपण आपल्या मागे ही शाळा, तिथे शिकणारे विद्यार्थी हे अजूनही तश्याच ग्रामीण वातावरणात कसल्याही सुविधेविना शिक्षण घेतायेत, शासनाने दिलेला संगणक आहे पण त्याचे अद्यावत ज्ञान देणारा नाही, शिक्षकही कसल्याश्या लेखनिकाच्या कामात अडकलेले, शाळेच्या फरशीवर बसलेली ती कोवळी बालमने आम्हाला त्या शहरातील सवंगड्यांसारखे Tablet हाताळता का येत नाहीत नव्हे आम्हाला हया समोरच्या संगणकाला पण हात का लावू दिला जात नाहीये, कारण आम्ही हात लावला तर तो बिघडेल या भीतीने गुरुजी हात लावू देत नाहीत, एवढा कशाला विचार करतील ते, त्यांना तर तास ऑफ मिळाला याचे कौतुक.. गावात गेले तर मुलींच्या शाळेत जाण्याच्या वयात त्यांना घरकाम करायला जुंपलेले, शेतकामगारांची मुलं बापाला कामावर मदत करायला गेलेली, पारावर जमलेली मंडळी मुलांना गावाबाहेर शिकायला पाठवल्यावर मुले कश्याप्रकारे बिघडतात या वर यथेच्छ गप्पा मारत बसलेली. नुकत्याच जवळच्या जिल्ह्याच्या ठिकाणी झालेली स्त्रीभ्रणहत्या प्रकरण... अश्या अनेक तिकडे नेहमीच्याच असणारया गोष्टी या युवकांच्या मनात घर करत जातात आणि त्याची परिणीती होते ती त्या बालमनांना व तेथील समाजाला न्याय मिळवून देण्याची शिवप्रतिज्ञा करण्यात.. आणि त्या प्रतिज्ञेतून जन्म होतो तो प्रयास युवा मंचाचा आणि साथ लाभते ती सावित्रीबाई फुले पुणे विद्यापीठाच्या विद्यार्थी कल्याण मंडळाच्या संचालकांची व ७ इतर अभियांत्रिकी महाविद्यालयांची.

पुणे विद्यापीठाच्या विद्यार्थी कल्याण मंडळाचे संचालक डॉ. संजयकुमार दळवी व प्रा. प्रणव पवार यांचे मार्गदर्शन लाभलेल्या निखील पठारे, स्वप्नील चव्हान, श्रेयश देवकाते, अमोल पांडूळे, देवेंद्र कुलकर्णी, नकुल महाजन, सर्वेश सराफ, लोकेश बारहाते, आनंद गायकवाड या समाजाची जान असलेल्या युवकांनी प्रयास या संघटनेची स्थापना करत ग्रामीण भागात संगणक प्रशिक्षण व सामाजिक जनजागृती अभियान राबविण्याचा उपक्रम हाती घेतला व गेले ८ वर्षापासून हे अभियान राबविले जात असून जवळपास ८०० आजी माजी विद्यार्थी या प्रयास उपक्रमाचे काम अगदी नेटाने करत आहेत. आजपर्यंत अहमदनगर जिल्यातील कर्जत तालुका, पारनेर तालुका, पुणे जिल्ह्यातील शिरूर तालुक्यातील टाकली हाजी परिसर, वडगाव रासाई-मांडवगण परिसर, बारामती जिल्यातील इंदापूर तालुक्यातील बोरी परिसर तसेच नाशिक व उस्मानाबाद जिल्ह्यातील दुर्गम गावांत या कार्यकर्त्यांनी प्रयास शिबिराचे आयोजन केले आहे आणि यावर्षी फेब्रुवारी महिन्याच्या गेल्या आठवड्यात नुकतेच बारामती तालुक्यातील नीरावागज येथील परिसरात २८ शाळांमध्ये हे शिबीर घेण्यात आले. सिंहगड महाविद्यालायासोबतच नाशिकचे के के वाघ अभियांत्रिकी महाविद्यालय तसेच उस्मनाबाद येथील तेरणा अभियांत्रिकी महाविद्यालायातील कार्यकर्ते प्रयास मध्ये सामील झाले असून नेटाने काम करत आहेत. याच बरोबर प्रयास ने जिथे जिथे हे शिबीर राबवले आहे तेथील प्राथमिक व माध्यमिक शैक्षिणिक प्रश्नाचा अभ्यास करून एक अहवाल ही तयार केला असून लवकरच हा अहवाल मा. मुख्यमंत्र्यांना सादर करण्याचा या कार्यकर्त्यांचा मानस आहे. आजपरंत जवळपास १ लाख २५ हजार ग्रामीण विद्यार्थ्यांना या शिबिराचा लाभ झाला आहे. तसेच अह्मदनगर जिल्यातील भाम्बोरा या गावात या कार्यकर्त्यांनी Capgemini या IT कंपनीच्या CSR विभागाच्या मदतीने २४ तास चालू राहील अशी अद्यावत इंटरनेट Lab उभारली आहे. तसेच दरवर्षी शिक्षकांना संगणक दुरुस्तीचे प्रशिक्षण राबवले जाते जेणेकरून शाळेतील संगणकाला मुलांना हात लाऊ देण्यात शिक्षकही कचरत नाहीत. अभियाना दरम्यान दरम्यान ग्रामस्थांसाठी मोफत दंतचिकित्सा, संगणक साक्षरता अभियान, सामाजिक जागृती साठी पथनाट्ये राबविण्यात येतात. याचबरोबर विद्यार्थ्यांसाठी निबंध, वकृत्व, चित्रकला, प्रश्नमंजुषा व क्रीडा स्पर्धांचे आयोजन करण्यात येते. विजेत्या विद्यार्थ्यांना बक्षिसांचे वितरण करण्यात येते तसेच गरीब व होतकरू विद्यार्थ्यांची बुद्धिमापन चाचणी घेऊन त्यांना शैक्षणिकदृष्ट्या दत्तक घेण्यात येते. यासाठी प्रयासचे कार्यकर्ते विविध कॉर्पोरेट कंपन्यांना त्यांच्या Corporate Social Responsibility विभागातून शैक्षणिक दत्तक घेतलेल्या विद्यार्थ्यांचा खर्च करण्याची विनंती करतात. या उपक्रमात आजपरंत Capgemini India, ATOS Origin, Persistant, Cognizant, Software AG, Tetrapack अश्या अनेक Multinational कॉर्पोरेट कंपन्या सहभागी झाल्या आहेत. ग्रामीण भागातील विद्यार्थ्यांचे ज्ञानकौशल्य वाढावे, त्यांच्या मनातील न्यूनगंड नाहीसा व्हावा, आर्थिकदृष्ट्या मागासलेल्या पण बुद्धिमान असेलेल्या विद्यार्थ्यांना उच्चशिक्षण घेता यावे हा या उपक्रमामागील हेतू असल्याचे पुणे विद्यापीठाच्या विद्यार्थी कल्याण मंडळाचे संचालक डॉ संजयकुमार दळवी यांनी सांगितले. चालू वर्षी उपक्रम यशस्वी करण्यासाठी प्रणव पवार सर यांच्या मार्गदर्शनाखाली ११० विद्यार्थ्यांनी शिबिराचे नियोजन व व्यवस्थापन केले केले होते.